b'\n_START_ARTICLE_\nFranz B\xc3\xa4ke\n_START_SECTION_\n\xc5\xbdivljenjepis\n_START_PARAGRAPH_\n19. maja 1915 se je prostovoljno javil v 3. pehotni polk in postal Vizefeldwebel, nato pa kadet v 7. artilerijskem polku._NEWLINE_Januarja 1919 se je demobiliziral iz aktivne voja\xc5\xa1ke slu\xc5\xbebe in pri\xc4\x8del \xc5\xa1tudirati medicino in dentologijo; \xc5\xa1tudij je kon\xc4\x8dal leta 1922. Naslednje leto je postal doktor dentologije._NEWLINE_1. aprila 1937 je opravil svojo prvo nalogo v Wehrmachtu, takrat \xc5\xa1e v rezervni sestavi 6. izvidni\xc5\xa1kega bataljona. 11. junija 1937 je sodeloval v drugem, tudi uspe\xc5\xa1nem, rezervnem usposabljanju._NEWLINE_1. avgusta 1939 je postal poveljnik voda, 1. januarja naslednje leto pa \xc4\x8dete v lahki koloni 65. protitankovskega bataljona._NEWLINE_Med francosko kampanjo je slu\xc5\xbeil kot \xc4\x8detni poveljnik v sestavi 65. protitankovskega bataljona 6. tankovske divizije; njegova \xc4\x8deta je zavzela nepo\xc5\xa1kodovani most preko Meuse pri Arquesu. Med boji je bil tudi dvakrat ranjen, a kljub temu je ostal na fronti._NEWLINE_1. maja 1941 se je za\xc4\x8dela njegova tankovska kariera, saj je postal poveljnik tankovskega voda 11. tankovskega polka 6. tankovske divizije. 1. novembra istega leta je postal \xc5\xa1tabni adjutant pri \xc5\xa1tabu polka._NEWLINE_1. julija 1942 je prevzel dol\xc5\xbenost poveljnika II. bataljona 11. tankovskega polka. 13. julija 1943 je bil ponovno ranjen, a je spet ostal v enoti. 14. julija istega leta je prevzel poveljstvo 11. tankovskega polka, kljub temu da je bil premlad za ta polo\xc5\xbeaj; toda njegove izku\xc5\xa1nje so prevladale in je tako postal za\xc4\x8dasni poveljnik polka, nato pa 1. novembra 1943 pa stalni poveljnik polka._NEWLINE_V za\xc4\x8detku leta 1944 je postal poveljnik bojne skupine Tankovski polk B\xc3\xa4ke. Polk je bil udele\xc5\xbeen v ene najhuj\xc5\xa1ih bitk na vzhodne fronte. Tako je polk med petdnevno bitko za balabonovski \xc5\xbeep uni\xc4\x8dil 267 sovjetskih tankov, medtem ko so sami izgubili le 5 tankov. Sam je v bojih uni\xc4\x8dil 4 tanke z ro\xc4\x8dnim oro\xc5\xbejem._NEWLINE_13. julija 1944 je postal poveljnik 106. tankovske brigade\xc2\xa0\xc2\xbbFeldherrnhalle\xc2\xab._NEWLINE_\xc5\xa0ele 1. januarja 1945 je izstopil iz rezervne sestave in postal poklicni vojak; to je storil le zaradi tega, da je bil lahko povi\xc5\xa1an v vi\xc5\xa1je \xc4\x8dine, saj je bil kot rezervist lahko povi\xc5\xa1an le do \xc4\x8dina polkovnika._NEWLINE_24. januarja 1945 je bil postal na te\xc4\x8daj za divizijske poveljnike._NEWLINE_9. marca istega leta je postal poveljnik 13. tankovske divizije\xc2\xa0\xc2\xbbFeldherrnhalle 2\xc2\xab, \xc4\x8deprav je bil ponovno premlad, a je bilo izdano posebno povelje. Diviziji je poveljeval do 8. maja, ko je postal vojni ujetnik._NEWLINE_V vojnem ujetni\xc5\xa1tvu je ostal do leta 1950. Po vrnitvi domov je nadaljeval zobozdravstveno kariero._NEWLINE_Umrl je v prometni nesre\xc4\x8di v Hagnu 12. decembra 1978. Pokopan je bil z voja\xc5\xa1kimi \xc4\x8dastmi.'